Klaus Tschütscher

Klaus Tschüscher (Grabs, 1967ko uztailaren 8a) liechtensteindar politikaria da. Liechtensteingo lehen ministroa izan zen 2009tik 2013ra.

1987tik 1993ra Zuzenbidea ikasi zuen Sankt-Gallengo Unibertsitatean, eta bertan ikertzaile elkartua izan zen 1993 eta 1995 bitartean. Ondoren, herrialdeko zerbitzu legalen eta ekonomiaren administrazio-saila zuzendu zuen, Liechtensteingo Unibertsitateko irakaslea izan zen eta nazioarteko merkataritza-zuzenbideko masterra lortu zuen Züricheko Unibertsitatean.

2005eko hauteskundeen ondoren, lehen ministrorde eta Justizia, Ekonomia eta Kirol ministro izendatu zuten Otmar Haslerren gobernuan. 2009ko hauteskundeetan Batasun Patriotikoa alderdiak lortutako garaipenaren ondoren, lehen ministro bihurtu zen. Liechtenstein paradisu fiskalen zerrendatik ateratzeko lan egin zuen, sexu bereko bikoteak inskribatzeko lege bat onartu zuen eta Liechtenstein Schengen eremuan sartu zuen 2011n. 2013an ez zen berriro aurkeztu.

Kategoria:Liechtensteingo politikariak
Kategoria:Liechtensteingo lehen ministroak
Kategoria:Kirol ministroak